### Beslutning

Josephine Nørgaard, Kåre Sørensen og Emma Sørensen kunne tiltræde indstillingen i overensstemmelse med Magistratens anbefaling.

 Yannick Berg og Kristine Johansen tog forbehold.

 Nina Johnsen og Annette Gregersen var forhindrede i at deltage i udvalgets behandling af sagen.

Forslag til udviklingsplan for området fra [adresse] og frem til [adresse] samt området øst for Bestseller på [adresse] anbefales sendt i høring.

### Resumé

Forslaget til udviklingsplan for [adresse] (bilag 1) er en gentænkning af Dispositionsplan for de nordlige arealer vedtaget i 2006.

 Forud for udarbejdelsen af forslaget har der været gennemført en borgerinddragende proces med møder, guidet gåtur samt workshops med brugere og interessenter i området. Processen resulterede i forslag til ni delstrategier, der skal kendetegne udviklingen af [adresse] I Udviklingsplanen er disse delstrategier udfoldet under tre overordnede strategier for hhv. Byliv, [adresse] og Bebyggelser.

 Udviklingsplanen anbefales sendt i offentlig høring. Efter høringen fremsendes udviklingsplanen til endelig vedtagelse i byrådet - som grundlag for udviklingen af [adresse]

### Indstilling

At 1) Forslaget til udviklingsplan samt tilhørende miljørapport for [adresse] godkendes til offentlig fremlæggelse.

 At 2) Der igangsættes et forsøgsprojekt til og med 2020 med henblik på udviklingen af en moderne bypark på [adresse]

### Sagens forløb

06-09-2018 Borgmesterens Afdeling påtegning
Fremsendes til Magistraten.

 I indstillingen reserveres et areal til en mulig kommende skole på [adresse] Som det også fremgår af indstillingen, er der ikke i byudviklingsøkonomien afsat midler til finansiering af en skole på [adresse] Borgmesterens Afdeling anbefaler, at der udarbejdes flere scenarier for placeringen af en ny midtbyskole, hvor både planmæssige og økonomiske forhold beskrives. Borgmesterens Afdeling, Børn og Unge samt Teknik og Miljø udarbejder scenarierne i fællesskab.

 Borgmesterens Afdeling har herudover ingen bemærkninger til indstillingen.
 10-09-2018 Magistraten
Fremsendes til [adresse] med bemærkning, at Magistraten i mødet den 10. september 2018 anbefaler, at byrådet tiltræder Magistratsafdelingen for Teknik og Miljøs indstilling af 27. august 2018.

 Rådmand Clara Møller kan ikke tiltræde, at der skal være erhverv ved "hængslet".

 Rådmand Adam Mathiasen, Pete Dam og Yannick Berg tog forbehold.
 26-09-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 26. september 2018.
 08-10-2018 Teknisk Udvalg
Josephine Nørgaard, Kåre Sørensen og Emma Sørensen kunne tiltræde indstillingen i overensstemmelse med Magistratens anbefaling.

 Yannick Berg og Kristine Johansen tog forbehold.

 Nina Johnsen og Annette Gregersen var forhindrede i at deltage i udvalgets behandling af sagen.
 31-10-2018 [adresse]
Beslutning ikke frigivet